  Виталий Пронин «Ижкар - электронной крезьгурлэн шоркарез» верамез кемалась кылӥ вал ни. Малы городмес озьы нимало? Тае валаны турттӥ Ижысь режиссёрен Никита Сморкаловен ӵош. 3-тӥ-4-тӥ тулыспалэ «Дружба» кинотеатрын со «Утопленники» кинозэ возьматӥз. Кино кутскон азьын холлын электрон крезьгур шудӥз. Сое кылыса, малпаськод, зэм но, та крезьгурлэн интыез - Ижын.Киносуред кутске завод но тымет - Ижлэн валтӥсь тодметъёсыз - бордысен. Азьвыл городъёсты  вырйылэ пуктыны туртто вал, котыр улос мед адӟиськоз но тушмонъёслэсь утиськыны мед луоз шуыса, нош Ижкар кутскиз гу бордысен, кудзэ собере вуэн тырмытӥзы. Кылӥськоды-а, кызьы ву пальккаське? Куараос чузъясько - инкуазьын, заводын, коркан. Ми ум ке но кылӥське, Ижкарлэсь крезьгурзэ мур шӧдо электронщикъёс. Нырысетӥ группаосты кылдытћзы крезьгурлы дышетскымтэ адямиос. Соос ӧз быгатылэ гитараен шудыны. Ма, аппаратураез но, крезьгуро инструментъёсты но соку нокытысь шедьтыны вал. Со понна ки улэ шедьылӥзы шестерёнка, корт арбериос, шуланъёс но мукет.Меломанъёс люкась-кылӥзы кӧснуналлы быдэ, ог-огзылы пластинкаос сётъяллязы. Туж шер кусып возьылӥзы палэнысь группаосын. Репетициос ортчылӥзы кытын сюрем. Кызьы вера D-Pulse группаысь Александр Юминов, соос люкаськылӥзы одӥг больницалэн мурӝолаз но - та юртын со медбратын ужалляз.  «Родезия» группаысь Михаил Рябинин: - Электронщикъёс кыл-дӥзы Удмурт кун университетлы но механической институтлы луыса. Отын студентъёс выль аппаратура, искусствоын выль ӧръёс сярысь тодылӥзы. Соку гинэ кылдылыны кутскизы нырысетӥ компьютеръёс, магнитофонъёс.  «Юта» группаысь Антон Янцен: - Тусовка вал, отчы пӧртэм адямиос пыризы ке но, соосты огазеяз одӥг литература, кино, суредаськон искусство. Дӥсяськизы гинэ пӧртэм сямен. Россиысь тодмо критик Артемий Троицкий: - Ижын группаос туж трос вал, но со дыре ик соос ог-огзылэсь висъяськылӥзы. Та крезьгур Россилы тодмо луиз PR-ен йырин но. Ижын радъяськылӥзы фестивальёс, та крезьгур сярысь возьматъязы телевизор пыр, группаос пыриськылӥзы монэн радъям видеоклипъёсъя конкурсэ. Соку Ижысь «Стук бамбука в XI часов» группа ик вормиз вал.Группаос туж трос вал - «Бурундук квартет», «Самцы дронта», «Красивая пришла», Virgo Intacta, «Родезия» но мукетъёсыз - котькудӥз крезьгурзэ аспӧртэмлыко карыны турттылӥз.90-тӥ аръёслэн пумазы электронной крезьгур Иж тымет дуре выль сямен пальккиське - кылдо выль шӧмо группаос. Егитъёс фестивальёс радъялляло, видео лэсьтыло, нош Александр Юминов телевидениын электронной крезьгур сярысь передачаос потталля. Соку ик Ижысь электронщикъёс доры вуо Россиысь тодмо критикъёс, музыкантъёс Артемий Троицкий, Андрей Борисов, Сергей Курёхин. Но, кызьы валамон луэ «Утопленники» киноысь, 2005-тӥ аръёсы электронной крезьгурен вырисьёс Ижын лапкомизы.Но гужем, тымет дуртӥ эшеным поръякум, мон адӟи, кызьы сур лэсьтонъя заводлэн азбараз  электрон крезьгуръя тылъёс, адямиос экто вал. Иське, электронщикъёс нокытчы ышемын ӧвӧл. Соос озьы ик мурӝолъёсы люкаськыло но асьсэ гузэс куараосын тырмыто.Крезьгур Марпа Туспуктэм: vk.com/izhdrowned2017  Теги: Ижкар кино Крезьгур  